Afternoon Tea ของโรงแรม St. Regis โดดเด่นตรงที่ขนมถูกจัดเรียงมาไว้ภายในกรง แล้วนำมาห้อยกับเสาข้างๆ ที่นั่ง อีกทั้งวิวจากชั้น 12 ของโรงแรม มองออกไปเห็นหญ้าเขียวขจี ของสนามม้าราชกรีฑาสโมสร สดชื่นสบายตา แนะนำให้โทรจองล่วงหน้า เพื่อได้ที่นั่งจิบชาชมวิวริมหน้าต่าง

การเดินทาง หากนำรถมาเอง ที่จอดรถโรงแรมมีปริมาณเพียงพอ 
หากมาทางรถไฟฟ้า โรงแรมมีทางเชื่อมต่อกับสถานีราชดำริโดยตรง

Set afternoon tea with mini Moet (1,800++) สำหรับสองท่าน เลือกเครื่องดื่มได้คนละแก้ว และแชมเปญขวดเล็ก แบ่งกันทานได้คนละดริ๊ง เริ่มด้วยของคาวเป็น Bruschetta คนละสามสี่ชิ้น ทานพออิ่ม ต่อด้วยสโคน พร้อมแยมสตอร์เบอร์รี่ แยมมะม่วงและครีมสด ส่วนตัวชอบปาดกับครีมสดมากที่สุดค่ะ ขนมเค้กชิ้นเล็กๆ โดยรวม ทานหมดแล้ว ยังไม่ค่อยจุใจ และ ขนมไม่ว้าวเหมือน presentation ที่จัดวางเสิร์ฟ เหมาะสำหรับมานั่งทานบรรยากาศในวันว่างๆ ค่ะ